Cēre vald

Cēre vald (läti keeles Cēres pagasts) on vald Lätis Tukumsi piirkonnas. Vald piirneb sama piirkonna Kandava, Pūre ja Zentene vallaga ning Talsi piirkonna Balgale ja Strazde vallaga.

Valla pindala on 47 km². 2016. aasta seisuga elas seal 564 inimest. Valla keskus on Cēre küla, vallavanem on Maija Jēce.

 Ajalugu 

Cēre vald loodi Cēre ja Oksle mõisa maale. Valla vana saksakeelne nimetus oli Zehren. Aastal 1935 oli selle pindala 106 km². Aastal 1945 moodustati vallas Cēre ja Oksle külanõukogu ning vald likvideeriti aastal 1949. Aastal 1959 liideti Cēre külanõukoguga likvideeritav Oksle külanõukogu. Aastal 1961 liideti kolhoosi Dzintars maad Pūre külanõukoguga. Aastal 1977 Cēre külanõukogu likvideeriti ja selle maad liideti Zentene külanõukoguga.Okupētās Latvijas administratīvi teritoriālais iedalījums. Latvijas Valsts arhīvu ģenerāldirekcija. Rīga, 1997. ISBN 9984-9256-0-9

Aastal 1990 eraldus Cēre vald Zentene vallast. Aastal 1996 liideti nii Cēre kui ka Kandava valla maad Kandava linnaga, kus need moodustasid Kandava linna maaterritooriumi. 2009. aastal vald taastati kui Kandava piirkonda kuuluv haldusüksus. 2021. aastal liideti vald Tukumsi piirkonnaga.

 Loodus 

Kultuurimälestistest on regionaalse kaitse all Raibāji keskaegne kalmistu. Looduskaitse all on Cēre park ja mitmed sealsed põlispuud (kaks läänepärna ja kolm mägivahert), lisaks veel mõned põlised nimeta puud.

 Asustus 

Aastal 2011 elas vallas 488 lätlast, 12 venelast, 2 valgevenelast, 2 ukrainlast, 16 poolakat ja 8 leedulast.Ethnic composition of Latvia 2011

Valla külad:

 Küla  Küla tüüp  Elanike arv  Cēre  ciems  130 (2025) Korģeļciems  mazciems  66 (2006) Oksle  mazciems  33 (2006) Rēzes  mazciems  8 (2006) Vecciems  mazciems  37 (2006)
Ülejäänud valla elanikud elasid külade koosseisu mitte kuuluvates taludes. 

Viited

 Välislingid 

Kategooria:Läti vallad
Kategooria:Tukumsi piirkond